ועדת הכלכלה, כנסת 16, פרוטוקול מספר 452, 2005-07-11 09:30

אמנון הקר: שלום לכולם, אני מתכבד לפתוח את ישיבת ועדת הכלכלה של הכנסת.

אמנון הקר: על סדר היום הצעת חוק גנים בוטניים, התשס"ה-2004, של חבר הכנסת דניאל בנלולו וקבוצת חברי כנסת (פ/2794).

אמנון הקר: זהו דיון המשך, אנחנו כבר דנו בחלק מהסעיפים שבהצעת החוק.

אמנון הקר: אנחנו ביקשנו מהיועצת המשפטית של הוועדה לשנות כמה הגדרות, ולהכין קריטריונים לנושאים מסוימים.

אמנון הקר: המחלקה המשפטית של הוועדה עשתה עבודה טובה, ואנחנו כמובן נדווח על התיקונים כאן.

אמנון הקר: לאחר מכן אנחנו נמשיך בדיון בסעיפים הבאים.

אמנון הקר: בסעיף ההגדרות יש שינוי בהגדרה של "גן בוטני", כך שלא כל גן יוכל להיכנס תחת ההגדרה של גן בוטני ולבקש כסף לתפעול הגן.

אמנון הקר: אנחנו רוצים שהכסף יגיע למי שבאמת מתעסק בתחום הגנים הבוטניים.

אמנון הקר: כך גם יהיה יותר קל לשר להחליט מהו גן בוטני ומהו לא.

אמנון הקר: אנחנו סיימנו את פרק א', פרק ההגדרות, וגם את פרק ב'.

אמנון הקר: בהסכמה של כולם אנחנו החלטנו להוריד את פרק ג' מהחוק.

אמנון הקר: אנחנו צריכים להתחיל לדון בפרק ד'.

אמנון הקר: אבל לפני כן, אנחנו נשמע מהם התיקונים שהיו עד כה.

אמנון הקר: אם כן, יש שינוי בהגדרה של "גן בוטני" וההגדרה כרגע היא : "גן נטוע צמחים שונים לפי שיטה מדעית מסוימת, ולמטרה מחקרית, מדעית או חינוכית".

אמנון הקר: ההגדרה החדשה של "גן בוטני מוכר" היא: "גן בוטני אשר שר החקלאות ופיתוח הכפר הכריז עליו, בהתאם להוראות סעיף 2, כעל גן בוטני מוכר".

אמנון הקר: בשאר ההגדרות אין שינוי והן נשארות אותו הדבר כפי שאישרה הוועדה.

לאה ורון: אדוני היושב ראש, האם סעיף ההגדרות בנוסחו החדש מאושר?

אמנון הקר: כן.

אריה לבקוביץ: אני מנהל את פארק היהדות בבני ברק.

אריה לבקוביץ: אני הייתי רוצה להוציא קצת את עניין המחקרים מכל העניין הזה כי זה נותן איזשהו צביון מסוים.

אריה לבקוביץ: צריך להוסיף כאן גם: או שימוש לתועלת הציבור.

אריה לבקוביץ: כלומר: מדעית או חינוכית, או שימושית לתועלת הציבור.

אריה לבקוביץ: יש הרבה צמחים שהם יותר לתועלת הציבור מסתם צמחים מדעיים כמו קקטוס ממקסיקו או צמח מאוסטרליה, או אקלום של צמח פלוני אלמוני.

אריה לבקוביץ: זה אולי משרת את הקהילה המדעית, אבל זה לא נותן לקהל הרחב דברים יותר אוטנטיים.

שמרית שקד: אני חושבת שזו לא היתה כוונת המציע.

1028: זו לא היתה הכוונה.

1028: זה לא בחוק הזה.

אריה לבקוביץ: אבל זה צריך להיות לצורכי הציבור, ולצורכי הכלל.

אריה לבקוביץ: גן בוטני הוא לא רק גן שנועד לסיורים של שיעורי טבע או להתרשמות מצמח פלוני או אלמוני, אלא השאלה היא גם מה הוא נותן לתועלת הציבור.

אריה לבקוביץ: אחד מעוניין בצמחי ריח, והשני מעוניין בצמחי תועלת, ואחר מעוניין בצמחי מצווה או תבלין.

אריה לבקוביץ: גם הצד המעשי השימושי צריך להיות חלק מהגן הבוטני.

אריה לבקוביץ: זה לא רק מקום להצגת 3,000 זנים של מי יודע מה.

מירב רזניק: אני לא חושבת שצריך להוציא את עניין מחקר.

מירב רזניק: סך הכול זה חלק מכל העניין, זה מחקר, זה אקלום.

1028: המטרה היא אחרת.

1028: שימוש הוא לא עניין ששייך לכאן.

אמנון הקר: האם זה מפריע שנכניס את המינוח שהוא מציע כאן?

מירב רזניק: כן, אני חושבת שצריך להשאיר את הנוסח כמות שהוא ולא להוסיף את זה.

יצחק איילון: גן בוטני הוא נקודת המפגש הראשונה בין אוכלוסיות צמחי העולם באשר הם, ולא משנה השיוך השימושי, ההצגתי או המדעי, לבין המדינה.

יצחק איילון: גן בוטני מקבל אוצר צמחים והוא מטפל בו קודם כל ברמה מדעית.

יצחק איילון: גן מדעי מוגדר כגן שאוצר בתוכו צמחים אשר אינם נמצאים כנחלת הכלל, והוא החזית הראשונה.

יצחק איילון: משם לאחר בחינות מדעיות ואחרות, מחליטים גורמים נוספים בשיתוף המוסדות הרלוונטיים כגון משרד החקלאות ומכוני המחקר, אילו מהצמחים ימשיכו בדרכם בתוך המדינה כדי להפוך לנחלת הכלל או לא.

יצחק איילון: לדוגמה, אם אנחנו מביאים צמח שיש סיכוי שהוא יהיה צמח פולשני כלומר עשב רע, אז אנחנו משתדלים לא להציג אותו.

אמנון הקר: במה זה רע שנכניס לתוך ההגדרה את המילים: שימושי לצורך הציבור?

יצחק איילון: הם בתוך ההגדרות בלאו הכי.

1028: זה נוגד את ההגדרה של גן בוטני.

1028: זה בכלל לא קשור, אין קשר בין הדברים.

1028: בסוף הכסף יחולק לכול פארק במדינת ישראל שמשמש לצורכי הציבור.

אריה לבקוביץ: לי יש גן בוטני וכל המהות שלו היא בכך שהוא משתף את כלל צורכי הציבור.

אריה לבקוביץ: לא באים לשם רק פרופסורים.

אריה לבקוביץ: קח לדוגמה את נושא ארבעת המינים.

אריה לבקוביץ: יש הבדל האם נושא ארבעת המינים נמצא במקום מסוים שהאוכלוסייה שלו צורכת אותו, לבין הימצאותו בסתם מחקר מדעי.

לאה ורון: כן, אבל יכול להיות שהגן שלך שיהיה יפה ככל שיהיה, לא נכנס לתוך ההגדרה של גן בוטני.

אריה לבקוביץ: אז שייכנס.

אריה לבקוביץ: אם כותבים כל הזמן "מחקר ומדע" אז זה מראש מגרש חלק גדול מהאוכלוסייה הארץ ישראלית.

לאה ורון: הוא מגרש לסוג גנים בוטניים, הוא לא מגרש לגנים אחרים חס וחלילה.

רבקה בהירי: לפי ההגדרה שהאדון מבקש, כל משתלה שמגדלת פרחים לצורכי הציבור, תבקש להיות גן בוטני.

אריה לבקוביץ: בסעיף 2 כתוב: "צמחים מסומנים בשם המדעי".

אריה לבקוביץ: אני מציע להוסיף לזה את המילים : העממיים והמסורתיים.

אריה לבקוביץ: למה לכתוב רק לשמם המדעי?

אמנון הקר: אנחנו עוד לא הגענו לזה, אנחנו עדיין בסעיף ההגדרה.

אושרת שלומביץ: אני רוצה להדגיש שזה לא יהיה יער.

אושרת שלומביץ: לפי ההגדרה כאן לא ברור שזה לא יער.

שמרית שקד: עדיין לא דיברנו מהו גן בוטני שהשר מכריז עליו.

שמרית שקד: קודם כל דיברנו מהו גן בוטני מבחינת מדעית.

שמרית שקד: לאחר מכן יש את התנאים שהשר יכול להכריז על גן בוטני כגן בוטני מוכר.

שמרית שקד: אני מניחה שיער רגיל לא יעמוד בקריטריונים שנקבעו פה.

אושרת שלומביץ: אני יכולה לחשוב על מקרים שכן.

אושרת שלומביץ: למשל, יש אזור של יער שבו גדלה תולעת השני.

אושרת שלומביץ: אם כך, זה מקום מיוחד, נעשה בו מחקר.

אושרת שלומביץ: אנחנו לא רוצים שזה ייכנס לגן בוטני.

שמרית שקד: אני לא מבינה איך יער יכול לענות להגדרות של גן בוטני.

לאה ורון: תסתכלי על ההגדרות של פרק ב', של מה הופך גן לגן בוטני.

לאה ורון: האם סעיף ההגדרות אושר בנוסח החדש?

אמנון הקר: כן.

אמנון הקר: סעיף 2, פרק ב'- גנים בוטניים "2.

אמנון הקר: (א) השר רשאי, לבקשת גן בוטני, ולאחר התייעצות במועצה, להכריז על גן בוטני קיים כגן בוטני מוכר לעניין חוק זה, אם נתקיימו כל אלה: בגן קיימים לפחות 3,000 זני צמחים שונים.

אמנון הקר: הצמחים מסומנים בשמם המדעי.

אמנון הקר: המידע אודות הצמחים מתועד במאגר מידע.

אמנון הקר: הגן מיועד לאחת או יותר מהמטרות הבאות: שימור מיני צמחים הייחודיים למדינה מסוימת או לאזור מסוים.

אמנון הקר: הוראה ומחקר בתחום הבוטניקה, האקולוגיה או החקלאות.

אמנון הקר: התאמת צמחים לסביבות אקלימיות שונות.

אמנון הקר: מטרה אחרת שקבע השר בצו, באישור ועדת הכלכלה של הכנסת.

אמנון הקר: הגן הוא מוסד ללא כוונת רווח, כהגדרתו בחוק מס ערך מוסף, התשל"ו-1975, והושקעו בו כספים ממקורות עצמיים או שיש לו הכנסות עצמאיות בהיקף שקבע השר.

אמנון הקר: (ב) השר באישור ועדת הכלכלה של הכנסת רשאי לקבוע כללים להכרה בגן בוטני לעניין חוק זה.

אמנון הקר: (ג) הכרזה לפי סעיף זה תפורסם ברשומות.

אמנון הקר: " האם יש למישהו הערות עד כאן?

חזי מולא: יש לי הערה לסעיף (א)(1) שבו כתוב:

חזי מולא: לפחות 3,000 זני צמחים.

חזי מולא: לדעתי זה מאוד מגביל כי יש גנים בוטנים קטנים שהם בסביבות 20-30 דונם, ולא קיימים בהם 3,000 מיני זנים.

חזי מולא: יכול להיות שקיימים בהם 1,500 או 2000 זנים.

חזי מולא: אני לא חושב שאפשר להגביל את זה ל-3,000 זנים, משום שאז זה מאוד מאוד מגביל את החוק לגנים שהם הרבה יותר גדולים.

חזי מולא: הגנים הבוטנים הקטנים כמו הגן שאני מכיר שהוא משנות החמישים, יש בהם אולי 1,500 או 1,700 זנים, אבל יש בהם צמחים מסומנים וצמחים מיוחדים.

אמנון הקר: אנחנו רוצים להכניס קריטריון מסוים כי אנחנו רוצים להכניס להגדרה גנים רציניים.

אמנון הקר: אנחנו אפילו שקלנו להתיר גנים בוטניים לאומיים.

אמנון הקר: אי אפשר לתת עשרה גנים בוטניים לאומיים.

אמנון הקר: אנחנו לא רוצים שכל גן בוטני קטן ייכנס להגדרה.

אמנון הקר: אנחנו חשבנו שהקריטריון הוא 3,000 זנים.

יצחק איילון: צריך לכתוב: 3,000 מיני וזני צמחים.

יצחק איילון: זן הוא רמה יותר נמוכה של מין.

אורי פרגמן ספיר: אם אנחנו מדברים על זנים, אז תיאורטית מישהו יכול לפתוח גן שיש בו 3,000 זני עגבניות.

אורי פרגמן ספיר: כשמדובר במינים, מדובר במינים שונים.

אורי פרגמן ספיר: אני חושב שצריך להחליף את המילה "זני" במילה מיני.

לאה ורון: עדיין אפשר שיהיו 2,999 זנים של עגבניות ומין אחד של צמח אחר.

לאה ורון: לא עשינו פה כלום.

שמרית שקד: קיים גן של קקטוסים ויש בו סוגים רבים מאוד של קקטוסים.

שמרית שקד: אני לא רוצה להגביל אותם.

שמרית שקד: מבחינתי זה בסדר.

אורי פרגמן ספיר: זה בסדר.

אורי פרגמן ספיר: קקטוסים יהיו מינים שונים.

אורי פרגמן ספיר: סוג זה רמה יותר גבוהה ממין, ואחר כן מין, ואחר כך זן.

אורי פרגמן ספיר: זנים היא אחת הרמות הנמוכה ביותר, אם לא הנמוכה שביותר, ולכן כדאי לכתוב מינים ולא זנים, כי תיאורטית מישהו יכול לגדל 3,000 זנים של מין אחד של עגבניות.

אריה לבקוביץ: יש כמה מאות צמחים שהם טעונים טיפול נמרץ והם שימושיים ותועלתיים.

אריה לבקוביץ: הם גם בתוכניות הלימודים, ובכל מקום שמם הולך לפניהם שצריך לעשות עליהם מחקר.

אריה לבקוביץ: אני לא מתכונן לאסוף 3,000 מינים שמתוך זה יהיו עוד 4,000 זנים, ולעשות מזה גן בוטני.

אריה לבקוביץ: האם כל אחד שיקבל ממקסיקו חבילת דואר שבה יש כל מיני מינים ואת זה הוא ישתול בגן הבוטני, ייקרא גן בוטני יותר גדול?

אריה לבקוביץ: לא חייבים לכתוב: 3,000 מיני זנים.

אריה לבקוביץ: אפשר לומר שיהיו כמה מאות מיני צמחים שמטופלים לפי הזנים השונים שלהם.

רפי איילון: בהגדרת החוק חסר משהו שהוא מאוד חשוב לרציונל.

רפי איילון: חלק מהרציונל של גן בוטני הוא לא רק מחקר, אלא גם קירוב הציבור לנושא וזה חסר.

רפי איילון: תארו לכם מצב שאני מקים גן בוטני ואני מקבל תקצוב, אבל זה רק לצורכי מחקר ולציבור אסור לגשת ולבקר.

לאה ורון: תסתכל על סעיף 4 בבקשה, ותקרא את כל הפסקאות.

שמרית שקד: אתה צודק מהבחינה הזאת שאין פה תנאי הכרחי שהגן פותח את שעריו לציבור.

שמרית שקד: זה לא תנאי מבחינת החוק.

שמרית שקד: כדי שהגן ייחשב גן בוטני, הוא צריך לעמוד בקריטריונים המקצועיים שנקבעו פה.

שמרית שקד: זה נתון לשיקול דעתה של הוועדה כמובן.

רפי איילון: צריך לקרב את זה גם לציבור הרחב.

שמרית שקד: השר רשאי לחייב אותו.

לאה ורון: השר רשאי לאחר התייעצות להתקין תקנות שמחייבים אותו שהגן יקיים פעילות כזאת וכזאת, גם תיירותית.

אמנון הקר: זה בא אחר כך, בהמשך.

1028: אני מקווה שמה שיש בהמשך יספק אותו.

1028: אם לא, אני מבקש שזה יירשם כמו שצריך.

אליעזר פרנקנברג: לא שיש לנו התנגדות לקיומם של גנים בוטניים.

אליעזר פרנקנברג: אבל, יש כאן בעיה מסוימת לגבי ההסמכה של השר לקרוא למקום גן בוטני, משום שחבל לגן בוטני יהיו יתרונות על פני גן חיות או פינת חי למשל.

אליעזר פרנקנברג: אין כאן שום סעיף שאומר שהגן הבוטני צריך לפעול על-פי היתר אחזקה של מה שנמצא בתוכו, ושהוא צריך לעמוד בקריטריונים של החוק שנותן לו אפשרות להחזיק ערכי טבע.

אליעזר פרנקנברג: לכן, נראה היה לי שהשר לבקשת גן בוטני או לאחר התייעצות במועצה ובשר לאיכות הסביבה שהוא השר האחראי - - -

אמנון הקר: לא, עזוב אותנו מריבוי שרים.

אמנון הקר: לא יקרה שום דבר, שר אחד מספיק.

אליעזר פרנקנברג: אם כך עולה השאלה איך שר החקלאות יכול לעמוד על כך שהגן הבוטני מתנהל על-פי חוק שמורות טבע גנים לאומיים, וכיצד הוא עוקב אחר קיומו של סעיף (4)(א) שמדבר על שימור מיני צמחים ייחודיים?

1028: אדוני היושב ראש, אלו שאלות שהתשובות להן נמצאות אולי בסעיפים הבאים.

1028: אני מציע שנקרא את כל הסעיפים משום ששם אולי נמצא את כל התשובות לשאלות שעולות כאן סביב השולחן.

מירב רזניק: בסעיף 1 אולי כדאי להוסיף את המילים: 3,000 זני צמחים שונים, מהם צמחי תרבות, מהם צמחי ארץ-ישראל וצמחי עולם ולהדגיש את זה משום שזה לאו דווקא צמחי ארץ-ישראל, זה גם אקלום של צמחי תרבות.

שמרית שקד: לא כתוב שום דבר ואז זה לא מגביל.

שמרית שקד: אם אני אכתוב אז אני מגבילה.

אמנון הקר: האם אנחנו משאירים את המילה "זנים" או שאנחנו כותבים במקום זה מינים?

שמרית שקד: אני מרגישה שאם אנחנו נכתוב מינים אז אנחנו נצמצמם עוד יותר את האפשרות.

אורי פרגמן ספיר: אני חושב שכאשר נכתב פה זנים, הכוונה היתה למינים.

אורי פרגמן ספיר: עגבניה היא מין אחד שיש בה הרבה זנים.

אורי פרגמן ספיר: אין הכוונה שמישהו יפתח גן עם 3,000 זני עגבניה.

אורי פרגמן ספיר: הכוונה היא למינים שונים כמו: רקפת, כלנית, ברוש.

אמנון הקר: אנחנו קיבלנו את המונחים מפרופ' רחל נחושת

אמנון הקר: אי שהיא ראש המחלקה למדעי הצמח באוניברסיטה העברית.

אמנון הקר: היא ריכזה את הספרות המקצועית והקריטריונים לגן בוטני.

אמנון הקר: היא הציעה שזה ייקרא זנים.

אמנון הקר: אנחנו לא אנשי מקצוע.

שמרית שקד: אנחנו נשאיר את זה כך בינתיים.

שמרית שקד: אנחנו נדון בזה וייתכן שנוכל לשנות.

שמרית שקד: כרגע אני לא רוצה להרע את המצב.

שמרית שקד: אנחנו לא אנשי המקצוע.

אמנון הקר: אחרי שזה יאושר אני אתייעץ עם כמה מומחים בתחום, אנחנו נעשה את מה שטוב לגנים הבוטניים.

לאה ורון: וזה מה שייכנס.

לאה ורון: לא יצטרכו עוד פעם לכנס את הוועדה.

אמנון הקר: נכון.

מירב רזניק: אני מציעה להוסיף את המילה "הדרכה" לסעיף (ב).

מירב רזניק: חשוב מאוד שתהיה גם הדרכה בגן הבוטני.

אמנון הקר: זה יבוא אחר כך, בהמשך.

אמנון הקר: בסעיף 3 אנחנו הכנסנו סעיף של ביטול הכרה.

אמנון הקר: "השר רשאי לאחר התייעצות במועצה, להחליט על ביטול הכרה בגן בוטני.

אמנון הקר: הכרזה על ביטול הכרה לפי סעיף זה תפורסם ברשומות".

אמנון הקר: אם השר רואה שהגן לא עומד בקריטריונים אז הוא יכול לבטל את ההכרה.

אריה לבקוביץ: סליחה, אנחנו לא דנו בסעיף 2(א)(4)(א) המדבר על שימור מיני צמחים הייחודיים למדינה מסוימת.

אריה לבקוביץ: האם אני צריך לדאוג לצמחים אוסטרליים שהובאו ארצה?

אריה לבקוביץ: נניח שחוקר מסוים יחליט לקחת 2,000 מינים של קקטוסים של מדינה מסוימת ולהתחיל על זה תקציבים ומחקרים.

אריה לבקוביץ: מה זה?

אריה לבקוביץ: זה לא מקובל.

אריה לבקוביץ: האם מדינת ישראל צריכה לדאוג ל-2,000 צמחים של אוסטרליה ומקסיקו כדי להכיר אותם?

אריה לבקוביץ: גם כאן צריכה להיות הגבלה לגבי מספר הצמחים שאפשר להביא, אחרת אין לדבר סוף.

אריה לבקוביץ: אם אתה תשאיר לחוקר המדעי להחליט מה שהוא רוצה בהתאם למדיניות האוניברסיטה, אז לא תצא מזה.

1028: אדוני, תשאיר את זה להחלטת המועצה.

ניצה בן צבי: רוב הצמחים בארץ הובאו מבחוץ.

ניצה בן צבי: אנחנו רק נעשיר את מדינת ישראל אם אנחנו נביא צמחים נוספים.

אריה לבקוביץ: אם קודם יוכיחו שהצמחים החשובים במדינת ישראל יקבלו טיפול על-ידי המחקר, אתה אחר כך יכול לטפל בצמחים נוספים אחרים.

אריה לבקוביץ: אבל, אתה לא יכול להתחיל לאסוף את כולם ולהתחיל להגיד: את זה אני רוצה, את זה אני רוצה וכו'.

1028: תשאיר למועצה לעשות משהו.

שמרית שקד: קיבלתי כאן הערה שמכיוון שכתוב פה על גן בוטני קיים כגן בוטני מוכר, אמרו לי שייתכן שאנשים יבינו שלא מדובר פה בהכרה גם של גנים חדשים.

שמרית שקד: לצורך הבהרה אני מבקשת להוריד את המילה "קיים".

שמרית שקד: כמובן שהחוק מתכוון להכיר גם בגנים חדשים.

לאה ורון: ההערה הזאת מתייחסת לסעיף 2(א).

שמרית שקד: האם זה אושר.

לאה ורון: סעיף 2 וסעיף 3 אושרו.

רז עפרון: בסיכום הדיון שעבר סוכם שבין תנאי ההכרזה יהיה ייעוד השטח על-פי חוק התכנון והבנייה לגן בוטני, ואנחנו הצענו את המתכונת של סעיף 22 בחוק גנים לאומיים ושמורות טבע.

רז עפרון: אני לא רואה שזה מופיע פה בין התנאים.

שמרית שקד: אני לא מכריזה על השטח, אלא הגן הבוטני הוא כבר קיבל את ההיתרים שלו, ואני מכריזה עליו רק כגן בוטני מוכר לעניין חוק זה.

שמרית שקד: אני לא נותנת לו איזשהי הכשרה מבחינת חוקי תכנון והבנייה, לכן אנחנו לא ראינו צורך בסעיף הזה.

רז עפרון: אני חושב שזה חיוני ביותר משום שיכול להיות מצב שבו יש סתירה בין ייעוד הקרקע, וההכרזה על שטח מסוים כגן בוטני תבוא בניגוד לייעוד השטח על-פי חוק התכנון והבנייה.

רז עפרון: יוקצו פה כספים לשטח שלא בהכרח אפשר לממש את הייעוד שלו כגן בוטני.

שמרית שקד: נניח ולאוניברסיטה העברית יש שטח בתוך האוניברסיטה שמיועד לגן בוטני.

שמרית שקד: האם מבחינת הייעוד של השטח רשום שם שהשטח הזה מתוך כל השטח של האוניברסיטה מיועד לגן בוטני?

קריאות: כן, בהחלט.

רז עפרון: במקרים הירושלמים אכן השטח מיועד כגן בוטני על-פי חוק התכנון והבנייה, וזה אפילו הורחב.

רז עפרון: כלומר, שטח שכיום לא מתפקד בפועל כגן בוטני כבר מיועד על-פי התוכניות כגן בוטני.

רז עפרון: אני מציע בין תנאי ההכרזה על גן בוטני לחייב שייעוד השטח יהיה על-פי חוק התכנון והבנייה שטח גן בוטני, אחרת יכולה להיות סתירה בין ייעוד השטח לתנאי ההכרזה.

רז עפרון: אנחנו הצענו לתנאי ההכרזה לאמץ את המתכונת של סעיף 22 לחוק גנים לאומיים שמורות טבע האומר הכרזה על גן לאומי כשמורת טבע במקרה הזה, "לא הכריז שר הפנים על שטח כגן לאומי או שמורת טבע, אלא לאחר שנתקיימו כל אלה: 1) אושרה תוכנית המייעדת את השטח כגן לאומי או כשמורת טבע", במקרה הזה גן בוטני.

רז עפרון: 2) ניתנה הזדמנות למועצה או לכול רשות מקומית שבתחומה נמצא שטח המיועד להיכלל בגן הלאומי או בשמורת טבע, לחוות את דעתן בדבר ייעודו של השטח כגן לאומי".

רז עפרון: אנחנו סיכמנו גם בדיון הקודם שהדבר הזה יתווסף.

שמרית שקד: אני חושבת שאין צורך בסעיפים קטנים (2), (3), (4) ו-(5).

שמרית שקד: אפשר להסתפק בסעיף קטן (1).

רז עפרון: כן.

1028: אין התנגדות.

שמרית שקד: אז אנחנו מכניסים בין יתר התנאים בסעיף 2, סעיף (6): אושרה תוכנית המייעדת את השטח כגן בוטני, מבחינת דיני התכנון והבנייה.

לאה ורון: האם אין במדינת ישראל גנים שיכולים להיכנס להגדרה של גן בוטני, להכרזה עליהם כגן בוטני, ואולם בשל הבעיות שיש לנו עם שינויי ייעוד הם נמצאים בייעוד אחר?

לאה ורון: האם אנחנו לא עלולים לפגוע באיזשהם גנים קיימים שיכולים להיכנס להגדרה?

שרה ורצברג: אז יכינו להם.

שרה ורצברג: גם המינהל מבקש את זה.

שרה ורצברג: אנחנו רוצים תוכנית מאושרת.

אמנון הקר: המציע מסכים, כולנו מסכימים.

אמנון הקר: אנחנו מתקדמים הלאה.

אמנון הקר: אנחנו קראנו את סעיף 4 שמדבר על חובות והגבלות לגן בוטני מוכר בדיון הקודם.

אמנון הקר: לא היו פה שום תוספות.

אמנון הקר: אם יש למישהו הערות עד לפרק ג' הוא מתבקש להעיר אותה כעת.

אמנון הקר: אם לא, אנחנו מאשרים וממשיכים הלאה.

יעל ארנון: בסעיף 3א בחוק יסודות תקציב המדינה נקבעת פרוצדורה מוגדרת לאי עמידה בכללים לתקצוב של מוסדות מוכרים.

יעל ארנון: לפי דעתי, סעיף 6(ב) מהווה סתירה למנגנון הזה שהוא מנגנון עצמאי.

יעל ארנון: זאת אומרת, אני לא רואה בו צורך.

יעל ארנון: אם יש איזשהי השתתפות שנעשית מתקציב המדינה, יש הוראות לפי דעתי ברורות מתי אי אפשר לעשות את ההשתתפות הזאת ומה הכללים שחלים לגבי זה.

יעל ארנון: מי שהחליט על התקציב צריך להגדיר בדיוק מה קורה.

יעל ארנון: אני מציעה מנגנון שונה לתמיכה.

יעל ארנון: הוא ייגזר מפרק ג'.

יעל ארנון: יש לי הערה לפרק ג' שיכול להיות שהיא תשליך על פרק ב', במיוחד על הסעיף הזה.

אמנון הקר: בינתיים אנחנו לא מקבלים החלטה על סעיף 6(ב).

אריה לבקוביץ: בסעיף 4(ז) המדבר על סיוע בשימור צמחייה נכחדת של ארץ-ישראל, אני מציע להוסיף: כולל צמחי תנ"ך, משנה ותלמוד.

אריה לבקוביץ: חסר לי כאן כל הצד היהודי.

אמנון הקר: כתוב ארץ-ישראל.

לאה ורון: השאלה היא, איך מגדירים צמחי תנ"ך, והאם כשאומרים צמחי ישראל, זה לא כולל צמחי תנ"ך?

אריה לבקוביץ: יש גנים בוטניים שיש להם ייחודיות מסוימת.

אריה לבקוביץ: הם עם כל הכבוד לא מטפלים בקקטוסים, אלא בצמחי משנה, תנ"ך ותלמוד, בארבעת המינים, בשבעת המינים, ובכל מה שמוזכר בתנ"ך, בצורה של תרכיז ולא בצורה של פולקלור.

אריה לבקוביץ: אני מציע לכתוב: צמחי תנ"ך, משנה ותלמוד, וצמחי תועלת לשימוש לקהל.

אריה לבקוביץ: זה חסר לי ברוח הדברים.

1028: אדוני היושב ראש, יש לי הערה לסעיף הקמת המועצה.

אמנון הקר: האם יש בעיה בהוספת המילים: צמחי תנ"ך, משנה ותלמוד?

יצחק איילון: אני רוצה להזכיר לכולם שכאשר אנחנו מדברים על ארץ-ישראל זה כולל הכול.

יצחק איילון: אתה מטפל בצמחי ארץ-ישראל, וזה כולל התנ"ך.

יצחק איילון: מהי ארץ-ישראל ללא התנ"ך?

אמנון הקר: איך נבטיח שתחקרו גם את נושא ארבעת המינים, את האתרוג והלולב?

יצחק איילון: האתרוג הובא לארץ ישראל.

יצחק איילון: המקור שלו הוא לא בארץ ישראל.

יצחק איילון: אנחנו התחלנו בהגדרה כוללנית של מי שמטפל ב-3,000 מינים.

יצחק איילון: אחר כך ירדנו לרמה פרטנית בנושא של צמחיה נכחדת של ארץ-ישראל.

יצחק איילון: כלומר, יש לך את ההגדרות מכל הצמחים.

יצחק איילון: אני לא רואה סיבה להיכנס לפירוט שמי.

אליעזר פרנקנברג: אני חושב שצריך כמובן לסייע בשימור צמחיית ארץ-ישראל, וגם צמחייה נכחדת של ארץ-ישראל.

אליעזר פרנקנברג: צריך להוריד את המילה "נכחדת".

אמנון הקר: הורדנו.

לאה ורון: אולי כדאי לכתוב: לסייע בשימור צמחיה של ארץ-ישראל, לרבות צמחיה נכחדת.

יצחק איילון: יש לנו כ-300 מינים בסכנת הכחדה שצריך לשמור עליהם.

אמנון הקר: כתבנו: לרבות צמחיה נכחדת.

אליעזר פרנקנברג: אני לא רואה לא בהרכב המועצה ולא במנגנון החוקי שאתם מציעים, איך לגוף שאחראי על שמירת צמחיית ארץ-ישראל יש בכלל נגיעה לחוק הזה?

אמנון הקר: אם אתה לא רואה שזה בא לידי ביטוי כשנסיים, אז אנחנו נראה איך לשלב את זה.

אריה לבקוביץ: סעיף 4(2)(ב) מדבר על פעילות מסחרית ופרסומת בין כותלי הגן במישרין או בעקיפין.

אריה לבקוביץ: יכול להיות שתורם מסוים ירצה לשים בחלקה של צמחי רפואה שלט שבו כתוב: בחסות קהילת ורשה?

אריה לבקוביץ: האם אסור לי לעשות את זה?

אריה לבקוביץ: למה שתהיה ההגבלה הזאת?

שמרית שקד: השר רשאי להתקין תקנות, והוא רשאי לקבוע את ההגבלות שיחולו על גנים מסוימים על סוגים מהם.

שמרית שקד: בכל אופן אני לא רואה בתרומה כפעילות מסחרית.

לאה ורון: לא כתוב שזה אסור.

אריה לבקוביץ: לא יקרה כלום אם נוסיף את המילה הזאת.

אריה לבקוביץ: זה תמיד לסמוך על שניים, שלוש, ארבע, במקום להגיד את המילה הישירה.

שרה ורצברגר: אני לא רואה כאן התייחסות לדברים שדיברנו עליהם.

שרה ורצברגר: בזמנו אמרתי שאני מבקשת להשוות את החוק הזה להחלטות שמועצת מינהל מקרקעי ישראל לגבי שטחים של הקרן הקיימת, וגם לגבי תנאי מסירת קרקע לגנים לאומיים ולשמורות טבע.

שמרית שקד: ככל שמדובר בקרקע ששייכת למינהל מקרקעי ישראל, יחולו עליה כל ההוראות שהיא חתמה עליהם בהסכם החכירה עם מינהל מקרקעי ישראל.

שמרית שקד: אין צורך להחיל את ההוראות האלה על כלל הגנים הבוטניים בישראל.

שמרית שקד: אם מדובר בקרקע פרטית, אם מדובר בקרקע לא של המינהל, אין לי צורך להחיל עליהם את כל המערכת.

שרה ורצברגר: נראה לי שרוב הקרקעות הן של מינהל מקרקעי ישראל, וזה לא קרקעות פרטיות.

שמרית שקד: ברור שכל הקרקעות הן של מינהל מקרקעי ישראל, אבל כל אחד חתם על הסכמי חכירה שונים.

שמרית שקד: ככל שמדובר על ההוראות שלכם, הם יחולו.

שמרית שקד: אני לא מגבילה.

שמרית שקד: בסוף הצעת החוק ישנו סעיף שמירת הוראות האומר: " הוראות חוק זה והתקנות שלפיו אינן גורעות מחובה המוטלת על-פי כל דין".

שמרית שקד: כלומר, תהיה פה מערכת דואלית.

שמרית שקד: ככל שהוא גן בוטני, יחולו עליו כל ההוראות שחלות על גן בוטני.

שמרית שקד: ככל שיש לו גם הסכם חכירה עם המינהל, יחולו עליו כל ההוראות האלה.

שמרית שקד: אין פה ניגוד בינהם.

אריה לבקוביץ: חסרה פה תיירות דתית.

אמנון הקר: מה הקשר?

אמנון הקר: מה זה תיירות דתית?

אמנון הקר: אני מציע שכולם יבואו לשם, למה להגביל?

אריה לבקוביץ: לא להגביל אלא להוסיף: כולל תיירות דתית.

אריה לבקוביץ: עובדה שיש סעיפים מיוחדים במחלקת התיירות.

אמנון הקר: "פרק ג- מועצת הגנים הבוטניים.

אמנון הקר: 7.

אמנון הקר: (א) השר בהתייעצות עם האקדמיה הלאומית הישראלית למדעים, ימנה מועצת גנים בוטנים בת 18 חברים.

אמנון הקר: הרכב המועצה יהיה: נציג משרד החקלאות ופיתוח הכפר.

אמנון הקר: שני נציגי משרד החינוך התרבות והספורט.

אמנון הקר: נציג המשרד לאיכות הסביבה.

אמנון הקר: נציג מינהל מקרקעי ישראל.

אמנון הקר: שלושה אנשי מקצוע בתחום הגננות, אדריכלות נוף וחקלאות, שאינם עובדי מדינה שישה אנשי הסגל האקדמאי במוסדות מוכרים בארץ שמומחיותם בתחום (מוצע, בוטניקה, אקולוגיה או חקלאות) בפסקה זו מוסד מוכר כמשמעותו בסעיף 9 לחוק המועצה להשכלה גבוהה, התשי"ח-1958.

אמנון הקר: נציג הקרן הקיימת לישראל.

אמנון הקר: נציג מרכז השלטון המקומי בישראל.

אמנון הקר: שני נציגי ציבור.

אמנון הקר: (ב) לא ימונה לחבר המועצה מי שהורשע בעבירה אשר מפאת חומרתה, מהותה או נסיבותיה אין הוא ראוי לשמש חבר המועצה.

אמנון הקר: (ג) הודעה על מינוי המועצה, על מינוי יושב-ראש המועצה, ועל כל שינוי בהרכב המועצה, תפורסם ברשומות.

אמנון הקר: " "סעיף 8 ניגוד עניינים.

אמנון הקר: – לא יכהן כחבר המועצה מי שעלול להימצא במישרין או בעקיפין במצב של ניגוד עניינים בין תפקידו כחבר המועצה לבין עניין אישי או תפקיד אחר שלו.

אמנון הקר: "

אליעזר פרנקנברג: בסעיף 7(א)(6) אני הייתי מציע בין תחומי האקדמיה גם שמירת טבע, לא רק בוטניקה, אקולוגיה או חקלאות.

מירב רזניק: בסעיף (1) אנחנו רוצים להוסיף עוד נציג אחד למשרד החקלאות.

מירב רזניק: זהו בסך הכול חוק שהוא בסמכותו של משרד החקלאות, וראוי שיהיו שני נציגים כאשר אחד מהם הוא ממינהל המחקר.

מירב רזניק: אפשר להוריד נציג ממשרד אחר.

מירב רזניק: למשל, ממשרד החינוך.

אמנון הקר: נציג אחד מספיק לכם.

אמנון הקר: אני רואה שיש פה נציג של איכות הסביבה.

אליעזר פרנקנברג: יש איכות סביבה, אבל אין כאן שמירת טבע.

אליעזר פרנקנברג: אם אחד הדברים העיקריים בתפקודו של גן לאומי הוא שמירה על צמחי ארץ-ישראל אז צריך שנציג הגוף שמופקד על שמירת צמחי ארץ-ישראל להיות אחד מחברי המועצה.

אליעזר פרנקנברג: אני מדבר כאן על הצד המעשי של שמירת הטבע בארץ.

אליעזר פרנקנברג: רשות הטבע והגנים מופקדת על שמירת הצומח בארץ.

שמרית שקד: הוא רוצה נציג לרשות הטבע והגנים הלאומיים והוועדה תחליט על כך.

אמנון הקר: גם משרד החקלאות רוצה עוד נציג.

1028: אדוני היושב ראש, לפני הדיון כאן היה לי ויכוח, ולאחר מחשבה הבנתי ש-18 חברים בגוף הזה זה הרבה.

1028: אני מבקש לקצץ את הגוף הזה ל-11 חברים ואני אומר איך אני רואה את ההרכב של המועצה.

1028: ההרכב הוא כך.

1028: נציג אחד של משרד החקלאות והוא היושב ראש, זה נציג השר.

1028: בנוסף, נציג אחד של משרד החינוך, נציג אחד של המשרד לאיכות הסביבה, נציג אחד של מינהל מקרקעי ישראל, איש מקצוע בתחום הגננות, אדריכלות הנוף והחקלאות, שאינו עובדי מדינה.

אמנון הקר: איך תמצא בעל מקצוע אחד שהוא גם בתחום הגננות גם בתחום אדריכלות הנוף וגם בתחום החקלאות.

אמנון הקר: מה זה מין "כולביוניק?

1028: אפשר למצוא אחד שמכיר פחות או יותר את כל התחומים האלה.

1028: כולם פה מדברים על אותו נושא שהוא החקלאות, ואפשר למצוא אדם אחד בתחומים האלה.

1028: חוץ מזה, אני לא חייב אולי בתחום הגננות והאדריכלות.

1028: זה כתוב פה.

1028: אני רוצה לציין שזו הצעה שנבנתה לפני שנה שנתיים.

1028: אנחנו מתקנים הצעה קיימת.

1028: כמו כן, 3 אנשי סגל במקום 6, נציג אחד של הקרן הקיימת לישראל, ונציג אחד של המרכז לשלטון המקומי, ונציג ציבור אחד.

1028: בסך הכול אנחנו מגיעים ל-11 איש במקום 18.

1028: אם אחד מהמקצועות יחסר להם בסעיף 5, אז ייקחו אותו בסעיף 6.

שמרית שקד: חבר הכנסת בנלולו, בנוסח של הצעת החוק הטרומית דובר על שישה אנשי אקדמיה בתחום הבוטניקה, הגנטיקה צמחית, ביוטכנולוגיה, והמחקר החקלאית.

שמרית שקד: אני פה הצעתי: בוטניקה, אקולוגיה, או חקלאות, בהתאם למטרות הגן הבוטני שאפשרנו בסעיף 2.

שמרית שקד: אחד בוטניקה, אחד אקולוגיה, ואחד חקלאות.

1028: אין לי בעיה.

שפרירה בלך: המשקל של אנשי אקדמיה צריך להיות יותר גדול מכיוון שמדובר בגן מדעי.

שפרירה בלך: מספרם צריך לעלות על שלושה.

1028: כן, אבל 18 חברי מועצה זה הרבה.

אמנון הקר: חבר הכנסת בנלולו, אנשי הטבע והגנים לא קיבלו ביטוי.

1028: נתתי למשרד לאיכות הסביבה.

1028: הם יחליטו מי יהיה שם בנציגות.

אמנון הקר: גם משרד המדע ביקש.

1028: אני לא חושב שיש צורך בנציג שלהם.

ענבל גבריאלי: צריך להיות נציג של המשרד לאיכות הסביבה וגם נציג של משרד המדע.

1028: אני לא חושב כך.

אמנון הקר: שר החקלאות ישראל כץ רוצה עוד נציג אחד.

1028: לא.

1028: אני אדבר עם השר.

1028: הנציג שלו יהיה היושב ראש וזה מספיק.

מירב רזניק: ראוי שיהיו שני נציגים כי יש את מינהל המחקר, וזה גנטי וזה חשוב לגן הבוטני.

מירב רזניק: ראוי גם שיהיה נציג גם מהנדסת הצומח.

מירב רזניק: מעבר לזה, זה בסמכותו של שר החקלאות.

1028: אין לי בעיה להרחיב כך שנציגים נוספים יהיו משקיפים או כוועדה מייעצת.

אמנון הקר: אז אפשר להכניס עכשיו משקיף מטעם רשות הטבע והגנים, משקיף נוסף ממשרד החקלאות.

1028: משקיף, אבל אני מבקש שזה יצוין.

שמרית שקד: אני אנסח קצת אחרת, דעה מייעצת למועצה.

שמרית שקד: בדרך כלל לא רושמים משקיף.

אמנון הקר: האוצר מתנגד למועצה.

1028: נציגת האוצר, האם לאחר הוויכוח שהיה לנו בחוץ ולאחר המחווה הטוב שעשיתי לאוצר, זה לא מקובל עלייך?

1028: אני יכול לחזור ל-18 נציגים.

יעל ארנון: אני חושבת שההצעה של חבר הכנסת בנלולו היא טובה בהרבה מהדבר הקיים, ואני אומר למה.

ענבל גבריאלי: כי זה פחות.

יעל ארנון: בנושאים רחבים הרבה הרבה יותר כמו למשל: משק הגז, משק החשמל או בתאגידי מים, שבהם מועצות סטטוטוריות או רשויות סטטוטוריות, הן מונות בדרך כלל 5 עד 7 אנשים.

יעל ארנון: רובם עובדי מדינה.

יעל ארנון: גם היקף הפעילות של הרשויות האלה הוא הרבה הרבה יותר גדול.

יעל ארנון: גם הרגולציה היא הרבה יותר משמעותית, והתערבות המדינה בפעילות היא יותר גדולה.

יעל ארנון: אני חושבת שכל הנושא הזה יכול להיות מוסדר שלא באמצעות מועצה, אלא באמצעות גוף מקצועי או ממונה מקצועי שיהיה מחויב בהתייעצות עם הגופים הקיימים כמו שיש תמיכות במשרד החקלאות שניתנות תוך כדי התייעצות, והן בהיקפים גדולים הרבה יותר.

יעל ארנון: האופציה השנייה היא ללכת למתכונת של משהו מאוד מצומצם של 5 עד 7 אנשים שרובם עובדי מדינה, כך שגם לא יהיו תקציבים מיותרים שמגיעים לנושא הרגולציה ולא מופנים לעניינים עצמם.

1028: ידידתי חברת הכנסת ענבל גבריאלי העירה לתשומת ליבי שאנחנו נחליף את נציג איכות הסביבה לנציג המדע, ונציג איכות הסביבה יהיה כמייעץ, כמשקיף.

ענבל גבריאלי: יש מקום לנציג משרד המדע כאן במקום נציג המשרד לאיכות הסביבה.

שמרית שקד: כן, השאלה היא האם לתת למשרד לאיכות הסביבה מעמד של משקיף?

1028: כן, אין בעיה.

1028: זה לא מפריע.

שמרית שקד: יהיו שני משקיפים: רשות הטבע והגנים והמשרד לאיכות הסביבה?

1028: גברתי היועצת המשפטית, למשרד החקלאות תתני משקיף.

מירב רזניק: למשרד החקלאות צריכים להיות שניים בסך הכול, אחד חבר ואחד משקיף.

1028: אין בעיה, בסדר.

אריה לבקוביץ: יהיו שלושה אנשי סגל אקדמאי.

אריה לבקוביץ: איך אני מונע מצב שבו כל שלושת אנשי הסגל האקדמאי יהיו מגן בוטני אחד, או את זה שיהיו להם מחקרים בגנים בוטניים והם קשורים בקשר עקיף או ישיר עם מחקרים שעושים בתוך הגן?

אמנון הקר: סעיף 8 מדבר על ניגוד עניינים.

אמנון הקר: הוא לא יכול להיות מנהל של גן בוטני וגם להיות חבר במועצה.

אריה לבקוביץ: חסר כאן ביטוי יותר דרסטי.

אריה לבקוביץ: הכול כתוב בצורה כללית והכול נתון לפרשנות בלתי פוסקת.

אריה לבקוביץ: אני מציע שאנשי הסגל האקדמאי לא יהיו קשורים לגן בוטני.

אריה לבקוביץ: יהיו 11 נציגים, אבל לא כתוב כמה משקיפים יהיו.

לאה ורון: בינתיים 2.

אריה לבקוביץ: למה מנהלי הגנים הבוטניים שהם נושאים באחריות, למה הם לא מופיעים כאן במועצה כצד הישיר הנוגע בדבר?

אריה לבקוביץ: למה הכול מסביב, איפה מנהל הגן הבוטני הישיר שייתן את האנחה שלו ואת הכאבים שלו?

אמנון הקר: הוא לא יושב במועצה.

אמנון הקר: הוא לא יכול לפקח על עצמו.

אריה לבקוביץ: אבל שהוא יביע את הדעה שלו.

אמנון הקר: זה בדיוק ניגוד העניינים כי באמצעות חברותו במועצה הוא יכול לבקש תקציבים.

אמנון הקר: אתה קודם טענת שהפרופסור שהוא חבר במועצה לא יתעסק במחקר כי הוא יכול להשפיע, ועכשיו אתה רוצה שמנהל הגן הבוטני יהיה חבר במועצה.

אמנון הקר: יש כאן סתירה בדבריך.

אריה לבקוביץ: למנהל הגן הבוטני יש את מכלול הבעיות.

אמנון הקר: אל תשכח שקודם כל יש לו את הגן שלו.

אריה לבקוביץ: אבל, יש בינהם גם דברים משותפים.

אריה לבקוביץ: האם אפשר להכניס משקיף?

אריה לבקוביץ: כלומר, שני משקיפים שהם מנהלים משני גנים בוטניים.

אריה לבקוביץ: הקביעה על 3,000 זנים פוגעת ב-50% מהגנים הבוטניים.

אמנון הקר: אנחנו נגיד שכאשר המועצה תרצה להתייעץ עם מנהלי גנים בוטניים, היא תוכל להזמין אותם מתי שהיא רוצה.

ענבל גבריאלי: אנחנו לא צריכים להגיד דבר כזה.

ענבל גבריאלי: היא יכולה להזמין את מי שהוא רוצה.

אריה לבקוביץ: מה ההבדל בין דעה מייעצת לבין משקיף?

אריה לבקוביץ: אין הבדל ברור בינהם.

אמנון הקר: ההבדל הוא בכך שאחד יכול להצביע והשני לא יכול להצביע.

1028: הם משקיפים, הם גם מייעצים.

1028: יש להם גם מה לומר.

אריה לבקוביץ: יש דעה מייעצת בחדרי חדרים כאשר תופסים מישהו, לבין משקיף.

אמנון הקר: " סעיף 9 תפקידי המועצה ואלה תפקידי המועצה – לייעץ לשר – בדבר התקנת תקנות לפי חוק זה.

אמנון הקר: בדבר השתתפות בתקציבי גנים בוטנים מוכרים לפי סעיף 5(א).

אמנון הקר: בכל עניין אחר הנוגע לביצוע חוק זה.

אמנון הקר: לייעץ למנהל בעניין אי תשלום סכום השתתפות בתקציבו של גן בוטני מוכר לפי סעיף 5(ב) להמליץ בפני הנהלת גן בוטני מוכר כל המלצה הנראית לה בעניין פעילותו של אותו גן בוטני.

אמנון הקר: "

אריה לבקוביץ: זה שינוי מהחוק הקודם.

אמנון הקר: "סעיף 10 תקופת כהונה.

אמנון הקר: תקופת כהונתה של המועצה תהיה שלוש שנים מיום מינויה.

אמנון הקר: השר רשאי לבטל מינוי של חבר המועצה אם נעדר מחמש ישיבות רצופות של המועצה ללא סיבה מספקת, או על-פי המלצת שני שלישים של חברי המועצה.

אמנון הקר: ניתן למנות חבר מועצה לתקופת כהונה נוספת, אולם אנשי המקצוע, אנשי האקדמיה, נציגי הציבור, נציגי הרשויות המקומיות מבין חברי המועצה, לא יכהנו יותר משתי תקופות כהונה רצופות נפטר חבר המועצה, התפטר או בוטל מינוי, ימנה השר חבר אחר תחתיו, והוא יכהן עד תום תקופת הכהונה של החבר שבמקומו נתמנה.

אמנון הקר: קיום המועצה, סמכויותיה ותוקפת החלטותיה, לא ייפגעו מחמת שנתפנה מקומו של חבר המועצה, או מחמת ליקוי במינוי או בהמשך כהונתו.

אמנון הקר: " "סעיף 11 ועדות וסדרי עבודה.

אמנון הקר: המועצה רשאית למנות ועדות, מבין חבריה או שלא מביניהם, ולהעיבר להם מתפקידיה ולפקח על עבודתן.

אמנון הקר: המועצה תקבע את סדרי הדיון בישיבותיה ובישיבות הוועדה שמינתה, במידה שלא נקבעו בתקנות לפי חוק זה.

אמנון הקר: " "סעיף 12 פיקוח.

אמנון הקר: המנהל או מי שהוא הסמיך לכך יפקח על הגנים הבוטנים, והוא רשאי להיכנס בכל עת סביר לכול גן בוטני, לבדוק אם קוימו הוראות חוק זה והתקנות לפיו.

אמנון הקר: " סעיף 13 עונשין נמחק.

אמנון הקר: סעיף 14 אחריות לעבירה נמחק, כי זה נכנס במקום אחר.

אמנון הקר: " סעיף 15 שמירת הוראות.

אמנון הקר: הוראות חוק זה והתקנות שלפיו אינן גורעות מחובה המוטלת על-פי כל דין.

אמנון הקר: " "סעיף 16 דין המדינה.

אמנון הקר: הוראות חוק זה יחולו גם על המדינה".

אמנון הקר: סעיף 17 ביצוע ותקנות.

אמנון הקר: השר ממונה על ביצועו של חוק זה והוא רשאי לאחר התייעצות במועצה ובאישור ועדת הכלכלה של הכנסת להתקין תקנות בכל הנוגע לביצוע".

אמנון הקר: גברתי היועצת המשפטית, אני רוצה לוח זמנים לתקנות של השר.

שמרית שקד: תקנות ראשונות לפי חוק זה יתוקנו בתוך פרק זמן שעליו תחליט הוועדה.

אמנון הקר: שלושה חודשים לפחות.

מירב רזניק: שלושה חודשים זה נורא מעט, אנחנו מציעים שישה חודשים.

אמנון הקר: שלושה חודשים זה מספיק.

אמנון הקר: " סעיף 18 תחילה.

אמנון הקר: תחילתו של חוק זה בתוך שלושה חודשים מיום פרסומו".

אמנון הקר: האם שלושה חודשים לתקנות הם פרק זמן שהוא לא מספיק?

שמרית שקד: אני חושבת שזה לא מספיק מכיוון שיש צורך לפני כן למנות את המועצה.

שמרית שקד: זה הליך שייקח כמה זמן.

שמרית שקד: אני מציעה אולי שישה חודשים.

אמנון הקר: השר הוא מאוד חרוץ.

אמנון הקר: הוא ימנה צ'יק צ'אק, תוך שבועיים.

שמרית שקד: שישה חודשים ועוד שלושה חודשים עד שמתחיל החוק כך אנחנו מקבלים תשעה חודשים.

אמנון הקר: התקנות הן תוך שישה חודשים מיום תחילתו של חוק זה.

1028: סעיף 10(ד) אומר: "נפטר חבר מועצה, התפטר או בוטל מינוי..." אני מבקש שהיועצת המשפטית תסגנן את הסעיף כך שאם נפטר אחד מנציגי משרד כלשהו, השר ימנה מחליף של אותו משרד.

שמרית שקד: אפשר לכתוב: נפטר חבר מועצה, התפטר או בוטל מינוי, ימנה השר חבר תחתיו בדרך הקבועה בסעיף 7.

שמרית שקד: כלומר, לפי אותו מפתח.

ענבל גבריאלי: אבל זה ברור.

ענבל גבריאלי: כי אם התפטר נציג של משרד המדע, את חייבת לשמור על המבנה שבסעיף 7 ולכן זה מיותר.

אמנון הקר: היא צודקת.

שמרית שקד: בסדר.

1028: מי עושה את הפיקוח שעליו מדובר בסעיף 12?

1028: מי זה המנהל?

שמרית שקד: זהו מנכ"ל משרד החקלאות.

ענבל גבריאלי: אני רוצה להתייחס לסעיף 10(ג).

ענבל גבריאלי: מה ההגיון שלא להאריך לתקופת כהונה נוספת חברות של אנשי מקצוע ואנשי אקדמיה?

שמרית שקד: זה הנוסח שהופיע בהצעת החוק הטרומית.

אמנון הקר: זה כמו שראש הממשלה ונשיא מדינה לא יכולים לכהן יותר משתי קדנציות.

ענבל גבריאלי: לכן, אני לא שואלת לגבי נציגי ציבור ונציגי רשויות מקומיות.

ענבל גבריאלי: אני שואלת אך ורק לגבי אנשי אקדמיה ואנשי מקצוע.

שמרית שקד: ההוראה הזאת קיימת בחוק המוזיאונים, אבל זו לא הוראה שהולכת לאורך כל החקיקה.

ענבל גבריאלי: צריך שזה יהיה רק לגבי נציגי ציבור ונציגי רשויות מקומיות.

אמנון הקר: אנחנו בכך נרענן את השורות בקרב אנשי האקדמיה.

אליעזר פרנקנברג: אני רוצה להתייחס לסעיף 17 שמדבר על כך שהשר הממונה על ביצועו של חוק זה והוא רשאי לאחר התייעצות במועצה וכו'.

אליעזר פרנקנברג: אבל, במועצה אין נציג של רשות הטבע והגנים.

אמנון הקר: יש, הוא משקיף.

1028: השר יביא את התקנות לאישור ועדת הכלכלה, ואתה תוזמן לפה להגיד את ההערות שלך.

1028: אנחנו נקשיב להן.

אליעזר פרנקנברג: אני אקבל את מה שקיבלתי היום.

1028: לא קיבלת נציג.

אליעזר פרנקנברג: נכון.

1028: אבל, אנחנו מקשיבים לך.

אליעזר פרנקנברג: זה אומר שהרגולציה שלנו על גנים בוטניים תצטרך להיות עכשיו חזקה יותר כי יש להם מעמד.

רפי איילון: יש לנו הערות טכניות לסעיף 10.

רפי איילון: מצד אחד, לא נקבע כמה פעמים המועצה מתכנסת בשנה.

רפי איילון: מצד שני, יש ביטול של מינוי של חבר מועצה אם הוא נעדר מחמש ישיבות.

רפי איילון: באופן תיאורטי יכול להיות מצב שחבר ועדה במשך שלוש שנות כהונה לא יהיה אף פעם והוא גם לא יתפטר.

אמנון הקר: כל כמה זמן הם צריכים להתכנס?

יצחק איילון: לפחות פעם ברבעון.

רפי איילון: לכן, אני מציע להוריד את זה לשלוש במקום חמש.

1028: ובתנאי, שיהיה אחת לרבעון - - -

יצחק איילון: המועצה צריכה להתכנס לפחות ארבע פעמים בשנה.

יעל ארנון: אני מתנגדת.

יעל ארנון: יכול להיות שהיא צריכה להתכנס פעם בחודשיים ויכול להיות שפעם בשנה.

אמנון הקר: השר יתקין בתקנות.

1028: זה יהיה בתקנות?

יעל ארנון: בתקנות.

רפי איילון: אני רוצה להתייחס לסעיף 18 שמדבר על תחולת החוק ולהערתו של נציג משרד הפנים.

רפי איילון: הגן הבוטני היחיד שמוכר בייעוד הקרקע כגן בוטני, זה הגן הבוטני בירושלים.

רפי איילון: כלומר, הגנים האחרים לא יוכלו להיכלל, ולפי הוראת החוק הם יחשבו כעוברים על החוק.

אמנון הקר: אנחנו מכינים את הצעת החוק לקריאה ראשונה, וכל הגנים הבוטנים יודעים שהצעת החוק עומדת לעבור בקריאה ראשונה.

אמנון הקר: הם יכולים להתארגן ולגמור את העניינים מול המינהל ומול משרד הפנים.

רפי איילון: אתה יודע מה זה לעשות שינוי ייעוד?

לאה ורון: צריך לתת תקופת מעבר.

יעל ארנון: אני רוצה להתייחס לסעיף 6(ב).

יעל ארנון: אני יודעת שקיים סעיף כזה גם בחוקים אחרים.

יעל ארנון: אבל, אני חושבת שלא צריך להגביל את הסכום למחצית.

יעל ארנון: אני אמרתי שאני מתנגדת למועצה.

יעל ארנון: מכיוון שהוועדה מאשרת אותה אני לא מסתייגת מכל הסעיף, אלא רק מהמגבלה שנתונה על סכום שלא יעלה על מחצית.

יעל ארנון: אני לא רוצה להגביל את הסכום שאפשר יהיה להוריד.

יעל ארנון: יכול להיות שאם מישהו עבר עבירה חמורה, אז לא צריך לתת לו שום דבר מתקציב המדינה.

שמרית שקד: היא מציעה למחוק את המילים: "שלא יעלה על מחצית הסכום".

יעל ארנון: נכון.

אמנון הקר: כלומר, אם יש בעיה לא יעבירו לו לא מחצית ולא כלום.

יעל ארנון: סכום או חלקו.

יעל ארנון: אין לי בעיה לכתוב: או חלקו.

אריה לבקוביץ: אני מבין שההסתייגויות שלי נכתבות בפרוטוקול.

אמנון הקר: כן.

אריה לבקוביץ: יש דבר שמפריע לי פה.

אריה לבקוביץ: לפי רוח הדברים, חלק גדול מהגנים הבוטנים הקטנים והבינוניים נופלים בגלל כל ההצעה.

אמנון הקר: נכון, זו המטרה.

אמנון הקר: לא כל אחד יכול להיקרא גן בוטני.

אריה לבקוביץ: אבל, יש מושב זקנים גדול ויש מושב זקנים קטן.

אריה לבקוביץ: למה אני שנותן שירות ל-30,000 ילד ושירותי תיירות לציבור דתי וכללי בצמחים בוטניים לא נכלל כאן.

אריה לבקוביץ: אני לא נכלל כי אין לי 3,000 זנים.

אמנון הקר: האם יש לך 2,000?

אריה לבקוביץ: יש לי 500 זנים, אבל ה-500 זנים האלה מטופחים בצורה כזאת שאני מקדיש המון מחקר.

אריה לבקוביץ: אני משקיע המון בהדסים משולשים ובאתרוגים, והכול נמצא במעגל סגור של מגדלים.

אריה לבקוביץ: למה להגביל?

אריה לבקוביץ: אבל, למה לא עכשיו?

אריה לבקוביץ: אולי היא תחליט ואולי היא לא תחליט.

אמנון הקר: האם יש עוד גופים שהם חושבים שהם נפגעים כתוצאה מהקביעה לגבי 3,000 מינים או זנים?

אמנון הקר: יכול להיות.

ענבל גבריאלי: האמת היא שיש בזה הרבה היגיון, כי יכול להיות גן עם 500 זנים אבל עם היקף פעילות מאוד מאוד גדולה ורחבה.

ענבל גבריאלי: אני באופן אישי מוצאת הרבה היגיון בהערה.

אמנון הקר: לכן אני שואל.

אמנון הקר: אולי נוריד את עניין ה-3,000 זנים כך שזה יהיה לשיקול השר?

אריה לבקוביץ: חסר לי כאן צמחי תנ"ך, צמחי תועלת.

אריה לבקוביץ: כל האסיפה הזאת מיועדת לשלושה-ארבעה גנים בוטנים גדולים, וחבל שזה מיועד רק להם.

אמנון הקר: החוק מיועד רק להם, החוק בנוי בשבילם.

אריה לבקוביץ: למה?

אמנון הקר: כדי שגן בוטני יהיה גן בוטני.

אריה לבקוביץ: למה שהגנים הבוטנים הקטנים יותר לא ייקראו גן בוטני?

אמנון הקר: אי אפשר לתת לכולם.

אמנון הקר: נדמה לי שיש גן לאומי אחד או שניים במדינה.

אריה לבקוביץ: למה שאני לא אקרא?

1028: תבקש.

אריה לבקוביץ: אני מבקש כאן.

1028: אתה לא פונה אליי שאני אתן לך להיות גן בוטני?

1028: זה לא אני מחליט.

1028: איפה היית עד היום.

אריה לבקוביץ: אני צמחתי כל הזמן עד שהגעתי לפה.

אריה לבקוביץ: מה זה איפה הייתי?

אריה לבקוביץ: לא ידעתי בכלל.

דוד טל: מהי ההערכה התקציבית שלכם?

יעל ארנון: ההערכה התקציבית שעשה משרד החקלאות כרגע מדברת על בערך 4 מיליון שקל, 3.5 מיליון שקל.

דוד טל: זה הכול?

יעל ארנון: חלק מהסעיפים שם נראים בעייתיים, אבל זוהי ההערכה.

יעל ארנון: קשה מאוד להגיד לאן זה יגיע כי זה מבוסס על איזשהי רשימה שהיא נכונה להיום.

אורי פרגמן ספיר: אני רוצה להעיר לגבי מספר המינים.

אורי פרגמן ספיר: אני מתאר לעצמי שהכוונה פה היא גם להעלות את הרף של הגנים הבוטניים הקטנים בארץ ולתת להם אתגר.

אורי פרגמן ספיר: שנית, אם אנחנו מסתכלים על התמונה בעולם אז המספר של 3,000 מינים הוא מספר מאוד מאוד נמוך לגן בוטני.

אריה לבקוביץ: אין לו שטח של 100 דונם, אלא רק 30 דונם, האם הוא לא גן בוטני?

אריה לבקוביץ: הוא לא משרת את הציבור?

אריה לבקוביץ: 30,000 תלמידים זה לא גן בוטני?

אריה לבקוביץ: למה להגביל?

אריה לבקוביץ: כל האסיפה כאן מיועדת לשלושה ארבעה גנים בלבד.

אריה לבקוביץ: זה אפליה של הגנים הקטנים.

אמנון הקר: מה מקובל לגבי הוראות המעבר?

לאה ורון: אנחנו חזרנו לסעיף 2, ומדובר בהוראת מעבר ביחס לייעוד בתוכנית של שטח לגן בוטני, וזאת משנשמעה ההערה שיש רק גן אחד שייעודו גן בוטני.

רז עפרון: ההערה הזאת לא נבדקה.

רז עפרון: אני מציע לא להחליט החלטות כאלה על בסיס הערה לא בדוקה.

רז עפרון: אני בכלל לא בטוח שגנים בוטנים אחרים ברחבי הארץ ייעודם לא מוגדר כגן בוטני.

רז עפרון: אני מציע להכניס את זה לקריטריונים להכרזה כי זה חשוב מאוד.

רז עפרון: מדובר בכספי מדינה שהולכים לשטחים שיכול להיות שהם מוגדרים כמיועדים לייעוד אחר לחלוטין.

אמנון הקר: אנחנו מכניסים סעיף של הוראת מעבר.

אמנון הקר: אני מבקש מכולכם לעשות בדיקה לגבי השאלה כמה גנים יש.

אמנון הקר: לקראת הקריאה השנייה והקריאה השלישית אנחנו נחליט אם אנחנו משאירים אותה או מורידים אותה.

אמנון הקר: גברתי היועצת המשפטית, אני מבקש ממך לנסח ניסוח שיתאים לזה.

שמרית שקד: אפשר לקבוע שבשנתיים שמיום תחילתו של חוק זה לא תחול ההוראה שבסעיף 2(א)(4), שאנחנו הוספנו אותה (6).

שמרית שקד: כלומר, התנאי לעניין אושרה תוכנית המייעדת את השטח כגן בוטני, לא תחול בשנתיים הראשונות שמיום תחילתו של חוק זה.

רז עפרון: אני מתנגד להוראת המעבר הזאת.

1028: אדוני היושב ראש, אפשר להביא את כל הנושא בסיכום לקראת הקריאה השנייה והשלישית.

לאה ורון: לא, צריך להכניס את זה עכשיו כדי שלא יטענו שזה נושא חדש.

לאה ורון: זה עם הוראת המעבר, אחרת לא תוכלי להכניס.

אמנון הקר: אנחנו נדון על זה שוב בקריאה השנייה והשלישית.

אמנון הקר: אתה תשכנע אותנו לקראת הקריאה השנייה והשלישית, כי זה לא יוצא לשטח עכשיו.

אמנון הקר: זה עם הוראת המעבר.

שמרית שקד: החוק הזה לא קובע שהשר חייב לתקצב את הנושאים האלה.

שמרית שקד: הוא רק קובע שהשר רשאי.

שמרית שקד: לא רשמנו פה בחוק סעיף תקציב נפרד לעניין גנים בוטנים שהשר חייב לתקצב.

אמנון הקר: אני מעמיד להצבעה לקריאה ראשונה את הצעת חוק גנים בוטניים התשס"ה-2004, של חבר הכנסת דניאל בנלולו וקבוצת חברי כנסת.

אמנון הקר: מי בעד?

אמנון הקר: מי נגד?

אמנון הקר: הצעת חוק גנים בוטניים התשס"ה-2004, של חבר הכנסת דניאל בנלולו וקבוצת חברי כנסת,

אמנון הקר: הצעת החוק עברה פה אחד.

1028: אני רוצה להודות ליושב ראש הוועדה ולחבריי בוועדת הכלכלה.

1028: יש לי בקשה.

1028: האם אפשר לעשות מעשה כך שנוכל לסיים את הצעת החוק עד סוף המושב הזה?

1028: אם אנחנו מעלים את הצעת החוק ביום רביעי, אז אפשר להחזיר את הצעת החוק לדיון אחד בשבוע הבא, ולהחזיר את הצעת החוק למליאה ביום רביעי הבא.

1028: אני אשמח מאוד אם אדוני היושב ראש יוכל לעשות לי את זה, אני מבקש.

אמנון הקר: אתה קודם כל תעביר את זה במליאה, ואחר כך נדבר.

1028: תודה רבה.

אמנון הקר: הישיבה נעולה.